హైదరాబాద్‌: అక్రమాస్తుల కేసులో ఏపీ ముఖ్యమంత్రి వైఎస్‌ జగన్‌మోహన్‌ రెడ్డికి సీబీఐ కోర్టులో చుక్కెదురైంది. ఆయన దాఖలు చేసిన రెండు పిటిషన్లను సీబీఐ న్యాయస్థానం కొట్టివేసింది. డిశ్చార్జి పిటిషన్లన్నంటినీ కలిపి విచారించాలని గతంలో జగన్‌ పిటిషన్‌ దాఖలు చేశారు. సీబీఐ కేసుల విచారణ పూర్తయిన తర్వాతే ఈడీ కేసులు విచారణ జరపాలని కూడా ఆయన మరో పిటిషన్‌ దాఖలు చేశారు. వీటిపై సుదీర్ఘ వాదనల అనంతరం డిశ్చార్జి పిటిషన్లన్నింటినీ కలిపి వినేందుకు కోర్టు నిరాకరించింది. వేర్వేరుగానే వినాలని న్యాయస్థానం నిర్ణయం తీసుకుంది.
పెన్నా ఛార్జిషీట్‌లో అనుబంధ అభియోగ పత్రంపై ఈరోజు విచారణ ప్రక్రియను సీబీఐ కోర్టు ప్రారంభించింది. అయితే, తనకు వ్యక్తిగత హాజరు నుంచి మినహాయింపు ఇవ్వాలని జగన్‌ కోరగా.. ఈరోజు విచారణకు వ్యక్తిగత హాజరునుంచి ఆయనకు మినహాయింపు ఇచ్చింది. ఈ కేసులో మిగతా నిందితులుగా ఉన్న విజయసాయిరెడ్డి, తెలంగాణ మంత్రి సబితా ఇంద్రారెడ్డి, మాజీ మంత్రి ధర్మాన ప్రసాదరావు, ఐఏఎస్‌ అధికారిణి శ్రీలక్ష్మీ, కొందరు పారిశ్రామికవేత్తలు హాజరయ్యారు. అనంతరం అన్ని కేసుల విచారణను ఈ నెల 24కు వాయిదా వేసింది.
hyderabade: akramaastula kesulo apy mukhyamantri viss jaganmohane reddiki cbi kortulo chukkeduraindi. aayana daakhalu chesina rendu pititionlanu cbi nyaayasthaanam kottivesindi. discharji pitishanlannantini kalipi vichaarinchaalani gatamlo jagan pitition daakhalu chesaru. cbi kesula vichaarana puurtayina tarvate eedee kesulu vichaarana jarapalani kuudaa aayana maro pitition daakhalu chesaru. veetipai sudeergha vaadanala anantaram discharji pititionlanninti kalipi vinenduku kortu niraakarinchindi. ververugaane vinaalani nyaayasthaanam nirnayam teesukundi.
penna chaarjisheetlo anubandha abhiyoga patrampai eeroju vichaarana prakriyanu cbi kortu praarambhinchindi. ayithe, tanaku vyaktigata haajaru nunchi minahaayimpu ivvaalani jagan koraga.. eeroju vichaaranaku vyaktigata haajarununchi aayanaku minahaayimpu ichindi. ee kesulo migata ninditulugaa unna vijayasaireddy, telamgaana mantri sabita indrareddy, maji mantri dharmana prasaadaraavu, iassa adhikaarini srilakshmi, kondaru paarisraamikavettalu haajarayyaaru. anantaram anni kesula vichaarananu ee nela 24ku vaayidaa vesindi.